Mallihoitosuunnitelman kehittäminen rintakipupotilaan hoitotyössä : Systemaattinen kirjallisuuskatsaus
Jäkälä, Sari; Tuominen, Sini (2016)
Jakala_Sari.pdf (725.3Kt)
Jäkälä, Sari
Tuominen, Sini
http://urn.fi/URN:NBN:fi:amk-2016101015017
Opinnäytetyön tarkoituksena oli tarkastella Kymenlaakson keskussairaalassa käyttöön otetun hoitokertomuksen rintakipupotilaan hoitotyön mallihoitosuunnitelmaa. Työssä tarkasteltiin akuutin rintakivun eli ST-laskun, ST-nousuinfarktin ja epästabiilin angina pectoriksen näkökulmasta hoidon tarpeita, suunniteltuja toimintoja ja hoidon erityis-piirteitä. Työ tehtiin systemaattisena kirjallisuuskatsauksena ja tarkoituksena oli tämän avulla selvittää, vastaako mallihoitosuunnitelma tuoreinta näyttöön perustuvaa tietoa. Opinnäytetyön sisältö analysoitiin sisällönanalyysillä.
Sepelvaltimotauti on yleisin kuolinsyy Suomessa ja siihen kuolee vuosittain noin 10 000 henkeä. Sydäninfarktiin kuolee vuosittain 13 000 henkeä ja siihen sairastuu Suomessa vuosittain noin 25 000 ihmistä. Merkittävimpiä sepelvaltimotaudin riskiteki-jöitä ovat tupakointi, kohonnut verenpaine, korkea veren rasvapitoisuus, erityisesti LDL- kolesteroli, diabetes, vähäinen liikunta ja ylipaino. Sepelvaltimotaudin yleisin vaaratekijä on ikä.
Rintakipupotilaan rakenteinen kirjaaminen koostuu hoidon tarpeesta, hoitotyön suunnitelluista toiminnoista, hoitotyön toiminnoista ja hoidon tuloksista. Rintakipupoti-laan hoidon tarpeita ovat rintakipu, peruselintoimintojen ja toimintakyvyn muutokset, selviytymiseen liittyvä tuen tarve, terveyteen vaikuttavat tekijät sekä jatkohoidon tarve. Rintakipupotilaan hoitotyön suunniteltuja toimintoja ovat rintakivun tarkkailu ja hoidon toteutus, peruselintoimintojen seuranta ja ylläpito, toimintakyvyn ylläpitäminen, selviy-tymiseen ja terveyden ylläpitämiseen liittyvä ohjaus sekä jatkohoidon suunnittelu.
Opinnäytetyön tuloksissa korostui potilaan ja omaisten sosiaalisen tuen tarve sekä ohjauksen merkitys rintakipupotilaan hoitotyössä. Sosiaalisella tuella ja riittävällä tie-donsaannilla on merkittävä vaikutus rintakipupotilaan potilaan selviytymiseen ja kun-toutumiseen. Mallihoitosuunnitelma tulee päivittää tarpeen mukaan ja hoitotyön arvi-ointi ja toteutus tulee ottaa huomioon hoitoprosessin kaikissa vaiheissa potilasturvalli-suuden takaamiseksi. Hoitotyön toimintojen kirjaaminen potilastietojärjestelmään tulee tehdä asianmukaisesti ja lainsäädäntöä noudattaen.